**Հ Ի Մ Ն Ա Վ Ո Ր ՈՒ Մ**

**«Էքսպրես-բեռների համար ապրանքային և ուղևորային մաքսային հայտարարագրերի թղթային տարբերակների կիրառման մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ**

1. **Իրավական ակտի անհրաժեշտությունը (նպատակը)**

Նախագծի ընդունումը պայմանավորված է մինչև էքսպրես-բեռների համար ապրանքային մաքսային հայտարարագրի և էքսպրես-բեռների համար ուղևորային մաքսային հայտարարագրի էլեկտրոնային տարբերակների կիրառմամբ մաքսային մարմինների ավտոմատացված տեղեկատվական համակարգի գործարկումը, փոխադրողի կողմից որպես էքսպրես-բեռ փոխադրվող ապրանքների և անձնական օգտագործման ապրանքների հայտարարագրման ժամանակ մաքսային մարմինների կողմից ընդունվում են համապատասխանաբար՝ Եվրասիական տնտեսական հանձնաժողովի կոլեգիայի 2018 թվականի օգոստոսի 8-ի թիվ 142 որոշմամբ սահմանված՝ էքսպրես-բեռների համար ապրանքային մաքսային հայտարարագրի և Եվրասիական տնտեսական հանձնաժողովի կոլեգիայի 2018 թվականի հոկտեմբերի 16-ի թիվ 158 որոշմամբ սահմանված՝ էքսպրես-բեռների համար ուղևորային մաքսային հայտարարագրի թղթային տարբերկների կիրառումն ապահովելու անհրաժեշտությամբ։

1. **Ընթացիկ իրավիճակը և առկա խնդիրները**

Ներկայումս Հայաստանի Հանրապետության և Եվրասիական տնտեսական միության օրենսդրության շրջանակներում նախատեսված չէ Եվրասիական տնտեսական հանձնաժողովի կոլեգիայի 2018 թվականի օգոստոսի 8-ի թիվ 142 որոշմամբ սահմանված՝ Էքսպրես-բեռների համար ապրանքային մաքսային հայտարարագրի և Եվրասիական տնտեսական հանձնաժողովի կոլեգիայի 2018 թվականի հոկտեմբերի 16-ի թիվ 158 որոշմամբ սահմանված՝ էքսպրես-բեռների համար ուղևորային մաքսային հայտարարագրի պարզեցված ձևերի թղթային տարբերակների օգտագործման հնարավորություն, ինչը հանգեցնում է էքսպրես փոխադրումների միջոցով փոխադրվող «մանր» բեռների համար ապրանքների մաքսային հայտարարագրի լրացմանը՝ դրանով իսկ բարդացնելով մաքսային հայտարարագրման գործընթացը։

1. **Կարգավորման նպատակը և բնույթը**

Նախագծով նախատեսվում է էքսպրես-բեռների համար ապրանքային մաքսային հայտարարագրի և էքսպրես-բեռների համար ուղևորային մաքսային հայտարարագրի պարզեցված ձևերի թղթային տարբերակով կիրառման հնարավորություն՝ մինչև մաքսային մարմինների հայտարարագրման ավտոմատացված համակարգում համապատասխան ծրագրի ներդրումը և գործարկումը։

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ պետական եկամուտների կոմիտեի կողմից:

**ՏԵՂԵԿԱՆՔ**

**«Էքսպրես-բեռների համար ապրանքային և ուղևորային մաքսային հայտարարագրերի թղթային տարբերակների կիրառման մասին» Հայաստանի Հանրապետության կառավարության որոշման նախագծի ընդունման առնչությամբ այլ իրավական ակտերի ընդունման անհրաժեշտության վերաբերյալ**

«Էքսպրես-բեռների համար ապրանքային և ուղևորային մաքսային հայտարարագրերի թղթային տարբերակների կիրառման մասին» Հայաստանի Հանրապետության կառավարության որոշման նախագծի ընդունման արդյունքում այլ իրավական ակտերի ընդունման անհրաժեշտություն չի առաջանում:

**ԵԶՐԱԿԱՑՈՒԹՅՈՒՆ**

**«Էքսպրես-բեռների համար ապրանքային և ուղևորային մաքսային հայտարարագրերի թղթային տարբերակների կիրառման մասին» Հայաստանի Հանրապետության կառավարության որոշման նախագծի ընդունմամբ պետական եկամուտների նվա­զեց­ման կամ ծախսերի ավելացման մասին**

«Էքսպրես-բեռների համար ապրանքային և ուղևորային մաքսային հայտարարագրերի թղթային տարբերակների կիրառման մասին» Հայաստանի Հանրապետության կառավարության որոշման նախագծի ընդուն­­ումը չի հանգեցնի պետա­­կան եկա­­մուտ­ների նվա­զե­­ցման կամ ծախսերի ավելացման: